Eime herrē wol gezême
Eime herrē wol gezême·
ſchvͤfe er dvr ere vn̄ dvrh gewin·
ſwar er d̾ landē kême·
dc mēlich ſpꝛeche ſeht daſt d̾·
d̾ da mit erē vert·
vn̄ ſwa mā nennē hoꝛte·
dē ſinē namē· dc mā in
enpfienge ī lobeſ woꝛte·
got langeſ lebēs in gewer·
ſwē er dis hat beſchert·
d̾ w̾lte lob erwirbet der mā·
mit trúwe vn̄ ǒch mit ſtete·
nimt er ſich da bi tvgenden an·
dis edel gv̊t gerete·
vil bas ein h̾ren kleidet·
dāne ſemit pfellol purpur golt·
wā es vō ſúndē ſcheidet·
vn̄ kan erw̾bē richē ſolt·
got iſt im ſelb̾ holt·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse